**JAGUAR FORBEDRER E-PACE MED NY R-DYNAMIC BLACK EDITION OG AVANCERET TEKNOLOGI**

* **R-Dynamic Black Edition:** Den nye model tilfører E-PACE-serien en dramatisk æstetik med unikke designelementer i Gloss Black og forbedrede specifikationer
* **Eftertragtet og imponerende:** Højdepunkterne omfatter Black Pack med unikke sorte spejlkapper, panoramatag, mørktonede "Privacy"-ruder og røde bremsekalibre, der komplementerer Satin Grey 19" aluminiumsfælge
* **Interiør i udsøgt håndværk:** Nye opgraderinger på tværs af E-PACE-serien giver kunderne endnu mere komfort, teknologi og bekvemmelighed end tidligere
* **Avancerede tilslutningsmuligheder:** Trådløs Apple CarPlay®-teknologi fås snart via trådløs softwareopdatering (SOTA),  og den vil give øget bekvemmelighed og flere tilslutningsmuligheder\*. Trådløs Android Auto™ bliver også tilgængelig på samme tid\*
* **Premium Transverse-arkitektur:** Avanceret køretøjsarkitektur understøtter den nyeste generation af elektrificerede drivlinjer, leverer overlegen kørekomfort og maksimerer smidighed
* **Plug-in hybrid:** Effektiv P300e leverer op til 55 km\*\* fuldt elektrisk kørsel, CO2 -udledning helt ned til 44 g/km\*\* og kan oplades fra 0-80 procent på kun 30 minutter
* **Mild hybrid-teknologi:** De nyeste Ingenium-benzin- og dieselmotorer er udstyret med mild hybrid-elbilsteknologi (MHEV), der giver forbedret respons og effektivitet
* **Kan bestilles:** Den nye Jaguar E-PACE R-Dynamic Black Edition fås med 2,0-liters MHEV-benzin- og dieseldrivlinjer.

**Onsdag den 19. maj 2021, Whitley, Storbritannien:** Jaguar har forbedret E-PACE-serien med introduktionen af den avancerede R-Dynamic Black Edition og opdaterede tilslutningsfunktioner. Den nye R-Dynamic Black Edition løfter den kompakte SUV-models dynamiske design og visuelle udtryk med et skræddersyet udvalg af eksteriørelementer.

R-Dynamic Black Edition udvider E-PACE-serien, der omfatter Jaguars avancerede Premium Transverse-arkitektur, et udvalg af effektive Ingenium-drivlinjer - inklusive Plug-In Hybrid (PHEV) og mild hybrid-elbilsteknologier (MHEV) - avancerede tilslutningsmuligheder og luksuriøst interiør.

Nye teknologier, herunder trådløs Apple CarPlay®, giver ekstra bekvemmelighed og tilslutningsmuligheder\*. Trådløs Android Auto™ bliver også tilgængelig på samme tid\*, hvilket gør   
ejerskab af E-PACE mere forbundet end nogensinde før.

**Ny E-PACE R-Dynamic Black Edition**

Den markante nye R-Dynamic Black Edition er baseret på E-PACE R-Dynamic S. Den tilbyder kunder særligt udvalgte designelementer, der giver E-PACE en endnu mere dynamisk og sofistikeret fremtoning.

Designet omfatter spejlkapper i Gloss Black og detaljer i Gloss Black på den forreste stødfanger og den nederste kølergrillindfatning, kølergrillindfatningen og kanterne på kølergrillen. Siderudeindfatningen og luftindtaget i siderne - komplet med Jaguar-logoet - har også en finish i Gloss Black samt Jaguar-inskription og -emblemer bagpå. Markante 19" aluminiumsfælge i Satin Grey med røde bremsekalibre i kontrastfarve, mørktonede "Privacy"-ruder og panoramatag fuldender eksteriøret.

R-Dynamic Black Edition fås med alle eksteriørfarver til E-PACE, inklusive den nye Ostuni White. Den markante finish har større dybde og substans og passer perfekt til E-PACEs moderne eksteriørdesign.

I kabinen tilbyder R-Dynamic Black Edition en større grad af luksus, forbedrede tilslutningsmuligheder og mere raffinement. Omdrejningspunktet for det nye interiørdesign er den buede 11,4" HD-touchskærm, der er integreret i det centrale instrumentpanel.

Den store touchskærm styrer det intuitive Pivi Pro-infotainmentsystem, som giver større klarhed og gør det muligt for føreren at udføre 90 procent af de almindelige opgaver med to tryk fra startskærmen takket være dens forenklede menustruktur.

Den nyeste tilføjelse til E-PACE-familien fås med et udvalg af 2,0-liters Ingenium MHEV-drivlinjer, der spænder fra de effektive D165- og D200-dieselmotorer til de smidige og kraftfulde P200- og P250-benzinmotorer - alle med 9-trins automatgear og firehjulstræk som standard.

Avanceret firehjulstræk (AWD) anvender andengenerations "standarddrivlinje"-teknologi, der automatisk fordeler momentet mellem for- og baghjulene for at sikre optimalt vejgreb. Dette firehjulstræk anvender Driveline Disconnect-teknologi, der intelligent frakobler firehjulstrækket for at optimere effektiviteten - eksempelvis ved kørsel med konstant hastighed.

**Forbedrede E-PACE-specifikationer**

Den nyeste E-PACE er udstyret med endnu flere teknologi- og tilslutningsmuligheder samt trådløs Apple CarPlay®, der snart fås som standard\*. Trådløs Android Auto™ bliver også tilgængelig som standard på samme tid\*, og begge er tilgængelige via en SOTA-opdatering til alle Pivi- og Pivi Pro-udstyrede E-PACE-modeller - dette gør det muligt at kopiere kundens smartphonedisplay ubesværet over på den centrale touchskærm og giver føreren flere metoder til at styre infotainment og telefonfunktioner. E-PACE fås også med trådløs opladning af enheder.

Jaguars avancerede Pivi Pro infotainmentsystem har en række indbyggede apps, hurtig opstart fra sin egen dedikerede strømkilde og dual-SIM-teknologi, så du kan ~~streame medier og~~ downloade opdateringer samtidigt.

Pivi Pro-teknologien suppleres af det 12,3" interaktive HD-førerdisplay, der har forbedret grafik, et fuldt konfigurerbart layout med digitale instrumenter, medieinformation, telefonfunktioner eller fuldskærmskort til navigationssystemet. Med Head-Up-displayet (ekstraudstyr) sikrer E-PACEs interiørteknologi, at føreren får mange muligheder for at konfigurere opsætningen på den mest bekvemme måde.

Kabineluftrensesystemet forbedrer luftkvaliteten i kabinen takket være nanoteknologi, der hjælper med at fjerne allergener og ubehagelige lugte. Det avancerede system har PM2.5-filtrering, der opfanger ultrafine partikler – herunder PM2.5-partikler – for at forbedre passagerernes helbred og velbefindende og aktiveres ved at trykke på knappen "Purify" på den centrale touchskærm.

De nyeste forbedringer sikrer, at Auto High Beam Assist er monteret som standard på E-PACE S-modellerne, hvilket tidligere var standard på SE- og HSE-modellerne, mens sædemulighederne er blevet forenklet, så kunderne nemt kan vælge den perfekte E-PACE. Meridian-lyd i høj kvalitet er nu standard fra SE-specifikationen, og hukommelsesfunktioner for sidespejle og sæder er nu standard på S-modeller.

Alle R-Dynamic-modeller er som standard udstyret med Configurable Dynamics, der giver føreren mulighed for at finpudse de detaljerede aspekter af E-PACEs køredynamik, herunder speeder- og gearkasserespons, samt styreindstillinger og affjedring (hvor Adaptive Dynamics er valgt) for at skræddersy køreegenskaberne efter førerens individuelle præferencer.

**Avanceret arkitektur**

Jaguar Land Rovers Premium Transverse-arkitektur (PTA) sikrer, at E-PACE er tilgængelig med de nyeste elektrificerede drivlinjeteknologier og leverer forbedret kørekomfort med den ydelse og de smidige køreegenskaber, som Jaguars kunder forventer.

Nye motorophæng bidrager til forbedret speederrespons, mens affjedringen sikrer en komfortabel kørsel, samtidig med at Jaguars velkendte dynamik bevares. Dette suppleres af den luksuriøse kabine, der er mere fredfyldt end nogensinde før takket være E-PACEs avancerede karrosseriarkitektur, der reducerer vibrationer og støjoverførsel til kabinen.

**Elektrificerede PHEV- og MHEV-drivlinjer**

Jaguar E-PACE fås med en effektiv trecylindret P300e PHEV-drivlinje samt de mest avancerede firecylindrede Ingenium-benzin- og dieselmotorer, der anvender MHEV-teknologi til at levere forbedret ydelse, raffinement og effektivitet.

Det aktuelle motorudvalg omfatter:

*Diesel*

* 2,0-liters 4-cylindret MHEV-turbo med 163 hk, 9-trins automatgear, firehjulstræk
* 2,0-liters firecylindret MHEV-turbo med 204 hk, 9-trins automatgear, firehjulstræk

*Benzin*

* 1,5-liters 3-cylindret MHEV-turbo, med 160 hk, 8-trins automatgear, forhjulstræk
* 2,0-liters 4-cylindret MHEV-turbo med 200 hk, 9-trins automatgear, firehjulstræk
* 2,0-liters 4-cylindret MHEV-turbo med 249 hk, 9-trins automatgear, firehjulstræk
* 2,0-liters 4-cylindret MHEV-turbo med 300 hk, 9-trins automatgear, firehjulstræk
* 1,5-liters 3-cylindret PHEV-turbo med 309 hk, 8-trins automatgear, firehjulstræk

P300e PHEV-drivlinjen kombinerer en 1,5-liters 3-cylindret Ingenium-benzinmotor med 200 hk og en elmotor ved bagakslen (ERAD) på 109 hk (80 kW) og accelererer fra 0-100 km/t på 6,5 sekunder med CO2-udledning fra 44 g/km og en brændstoføkonomi på op til 50,0 km/l (WLTP TEH kombineret).

Den avancerede P300e-drivlinje arbejder i en af tre tilstande: Hybrid, EV eller Save:

* **HYBRID-tilstanden** anvender både benzin- og elmotoren på den mest responsive og effektive måde og skifter intelligent mellem ren el-kørsel og brug af benzinmotoren
* **EV-tilstanden** giver en kørsel helt uden udledning på op til 55 km
* **SAVE-tilstanden** gør det muligt for føreren at genindvinde op til 85 procent af batteriopladningen, som kan anvendes senere på køreturen, f.eks. i byområder

På drivlinjer med MHEV-teknologi genindvinder en startgenerator, der er integreret i et remsystem (BiSG), den energi, der normalt går tabt under opbremsning eller deceleration, og opbevarer denne energi i et 48-volts litium-ion-batteri under bagagerumsgulvet. Denne lagrede energi omfordeles derefter under acceleration for at opnå bedre respons, eller når bilens stop/start-system skal aktiveres, hvilket gør processen mere raffineret og hurtigt reagerende.

Den største motorvariant er MHEV-varianten med 300 hk, som yder et moment på 400 Nm og sikrer en acceleration fra 0-100 km/t på 6,9 sekunder. Jaguars andengenerations Active Driveline-firehjulstræk fås kun til 300 SPORT og giver firehjulstræk med enestående dynamiske egenskaber.

Den nye Jaguar E-PACE kan bestilles nu på [www.jaguar.com](http://www.jaguar.com)

*Bemærk: De angivne værdier er resultatet af producentens officielle tests i henhold til EU-lovgivningen. Kun til sammenligning. De faktiske tal kan afvige herfra. Værdier for CO2, brændstoføkonomi, energiforbrug og rækkevidde kan variere afhængigt af faktorer, såsom kørestil, miljøbetingelser, last, hjulmontering og tilbehør.*

*\*Trådløs Apple CarPlay® og Android Auto™ frigives efter planen som en del af en trådløs softwareopdatering på alle*   
*E-PACE-modeller, der forventes senere på året, hvor funktionerne også vil være tilgængelige via en SOTA-opdatering for alle E-PACE-modeller, der er udstyret med Pivi og Pivi Pro. Softwareudvikling og udgaver er underlagt ændringer i planlægning og programmering, og datoer kan blive ændret.*

*\*\*For alle 4-cylindrede benzin- og dieselmotorer og den 3-cylindrede MHEV-motor er de angivne udledninger og brændstoføkonomital kombinerede EU-WLTP (TEL)-værdier. Tal for udledning, brændstoføkonomi og fuldt elektrisk rækkevidde for den trecylindrede PHEV-model er kombinerende EU-WLTP (TEH)-værdier.*

**Til redaktørerne**

De viste køretøjsdetaljer er fra Jaguars globale modeludvalg. Specifikationer, ekstraudstyr og tilgængelighed kan variere fra marked til marked, og denne udgave skal derfor ændres og tilpasses til markedet.

**Vigtig bemærkning:**

Land Rover arbejder løbende på at forbedre specifikationer, design og produktion af køretøjer, dele og tilbehør, og ændringer foretages løbende. Vi bestræber os på at udarbejde aktuel litteratur. Dette dokument kan dog ikke betragtes som en udtømmende guide til aktuelle specifikationer eller udbud, og det udgør heller ikke et tilbud om salg af køretøjer, dele eller tilbehør.

**Om Jaguar**

Jaguar har fremstillet dramatisk smukke luksusbiler siden 1935, drevet af sin passion om at gøre livet mere ekstraordinært for sine kunder. I dag omfatter Jaguars modeludvalg i verdensklasse XE- og XF-sedanmodeller samt XF Sportbrake, F-TYPE sportsvogn, F-PACE performance-SUV, E-PACE kompakt performance-SUV og den fuldt elektrisk performance-SUV, I-PACE. Fra 2025 bliver Jaguar et rent elektrisk og moderne luksusmærke med en dramatisk smuk ny portefølje af emotionelt involverende design og banebrydende næste generations teknologier. Vejen frem mod elektrificering er allerede i gang med en række mild hybrid-modeller, plug-in hybrid-modeller og fuldt elektriske modeller, der fås i dag.

**Jaguars sociale PR-kanaler**

- Facebook: <http://www.facebook.com/Jaguar>

- Twitter: <http://twitter.com/Jaguar>; @Jaguar

- Instagram: <http://instagram.com/Jaguar>

- YouTube: <http://www.youtube.com/JaguarCars>

Læs mere på [www.media.jaguar.com](http://www.media.jaguar.com)

**Yderligere information**

Lasse Sejer Aaskov Jakobsen

Marketing Manager

76342072

lasjak@jaguarlandrover.dk